Секторот за инспекциски надзор во областа на социјалната заштита и заштита на децата при Министерството за труд и социјална политика, преку инспекторот за социјална заштита Мијалче Стојанов со службена легитимација број 0005, изврши редовен инспекциски надзор над субјектот на инспекциски надзор ЈУ Меѓуопштински центар за социјална работа Кочани, со седиште на ул.,, Гоце Делчев,, бр. бб, Кочани, застапуван од В.Д Директорот Благица Ѓеорѓиева и со Записник ИП1 број 16-39 од 18.09.2023 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019,302/2020,311/2020,163/2021,294/2021,99/2022,236/2022 и 65/2023) го донесе следното

**Р Е Ш Е Н И Е**

Се наредува на Благица Ѓеорѓиева, В.Д Директор на ЈУ Меѓуопштински центар за социјална работа Кочани (во натамошниот текст: Центарот), за отстранување на констатираните недостатоци и неправилности во примената на Законот за социјалната заштита, подзаконските, општите, поединечните и другите акти донесени врз нивна основа, да ги преземе следните мерки во роковите и од страна на одговорното лице:

1. Центарот, во предмет број 08-1079/4 на А.Ѓ., предмет број УП 1 08-1536/4 на Ј. Р. предмет број УП 1 08-2228 на С.С. предмет број 08-2157 на Р. А. предмет број УП 1 08-303/3 на Г. Х. предмет број УП 1 08-947/2 на Д.Т. предмет број УП 1 08-577/2 А. Р. предмет број УП 1 08-1071/3 на С.А. предмет број УП 1 08-101 на В. С. предмет број УП 1 08-309/3 на М.В., предмет број УП1 08-1256 на Л.А. предмет број УП 1 08-1304/5 на Л. В. предмет број УП1 08-673/2 на Џ. М. и во предмет број УП 1 08-1600/3 на А. В. да ја утврди целосно и правилно имотната состојба во однос на поседување на регистрирано моторно возило на носителот на правото и членови од домаќинството, односно да ги преиспита донесените решенија за остварување на правото на гарантирана минимална помош, да донесе ново решение доколку е донесено во спротивност со Закон или друг пропис и да го исклучува домаќинството од користење на правото во наредните 12 месеци, член 28, 30 став 2 и член 40 став 1 алинеја 2 и став 2 од Законот и член 5 став 1 точка 4 од Правилникот за начинот на остварување на правото на гарантирана минимална помош, утврдување на состојбата на приходите, имотот и имотните права на домаќинството, определување на носителот на правото, образецот на барањето и потребната документација („Службен весник на Република Северна Македонија” број 109/2019,192/2020, 23/21 и 240/2021).

Да води постапка за враќање на неосновано исплатените средства, спогодбено или со тужба до надлежниот суд и постапка за надомест на штета по конечноста на решението за престанок на правото од социјална заштита, согласно член 301 и 305 од Законот.

**Рокот за извршување на изречената инспекциска мерка изнесува 20 дена од приемот на решението.**

2. Центарот, во предметот на корисникот на правото на гарантирана минимална помош Х.И.Д. со решение број Уп1 08-673/2 од 29.11.2022 година, поради настанати промени во материјалната состојба заради остварени приходи доход од авторски и сродни права во текот на користењето на правото, а кои влијаат врз висината на оствареното право, да ги утврди правилно просечните месечни приходи во домаќинството, односно да го преиспита донесеното решение и да донесе ново решение согласно утврдената фактичка состојаба, согласно со член 28, 31 став 1 и член 271 од Законот и член 3 став 1 точка 4 од Правилникот за начинот на остварување на правото на гарантирана минимална помош, утврдување на состојбата на приходите, имотот и имотните права на домаќинството, определување на носителот на правото, образецот на барањето и потребната документација („Службен весник на Република Северна Македонија” број 109/2019,192/2020, 23/21 и 240/2021).

Да води постапка за враќање на неосновано исплатените средства, спогодбено или со тужба до надлежниот суд и постапка за надомест на штета по конечноста на решението, согласно член 301 и 305 од Законот.

**Рокот за извршување на изречената инспекциска мерка изнесува 20 дена од приемот на решението.**

3. Центарот, да го преиспита донесеното решение за престанок на правото на гарантирана минимална помош, со забрана за користење на правото во наредните 6 месеци на И. С. број Уп1 08-637/5 од 28.07.2023 година, односно по настанатите промени во материјалната состојба целосно и правилно да ги утврди вкупните просечни месечни приходи во домаќинството и да ги земе во предвид измените на член 30 став 2 и член член 40 став 1 алинеја 1 и 2 од Законот објавени во (Службен весник на РСМ број 275/2019,,), согласно член 28, 30 став 2, член 31 став 1, член 40 став 1 алинеја 2 од Законот и член 3 став 1 точка 1 од Правилникот за начинот на остварување на правото на гарантирана минимална помош, утврдување на состојбата на приходите, имотот и имотните права на домаќинството, определување на носителот на правото, образецот на барањето и потребната документација („Службен весник на Република Северна Македонија” број 109/2019,192/2020, 23/21 и 240/2021).

**Рокот за извршување на изречената инспекциска мерка изнесува 20 дена од приемот на решението.**

4. Раководното или друго овластено лице во Центарот се задолжува, веднаш по истекот на рокот за извршување на инспекциските мерки, а најдоцна во рок од три дена писмено да ги извести инспекторите дали се извршени инспекциските мерки, согласно член 334 став 4 од Законот.

5.Жалбата изјавена против ова решение, не го одлага неговото извршување.

**О б р а з л о ж е н и е**

Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 329 став 1 алинеја 1 од Законот за социјалната заштита, преку инспекторот за социјална заштита Мијалче Стојанов со службена легитимација број 0005, изврши редовен инспекциски надзор над субјектот на инспекциски надзор ЈУ Меѓуопштински центар за социјална работа Кочани, со седиште на ул.,,Гоце Делчев,, бр. бб, Кочани, застапувано од В.Д Директорот Благица Ѓеорѓиева и состави Записник бр.16-39 од 18.09.2023 година, во кој се констатирани недостатоци и неправилности во постапката за остварување и користење на правото на гарантирана минимална помош.

Жалбата не го задржува извршувањето на решението согласно член 340 став 2 од Законот.

Врз основа на изнесеното се одлучи како во диспозитивот на ова решение

**Правна поука:** против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-39 од 26.09.2023 година.

Инспектор за социјална заштита,

**Мијалче Стојанов**